Page:The Journal of Indian Botany.djvu/476

54 THE JOURNAL OF INDIAN BOTANY. Commelina heterosperma Blatfc. & Hall. Spec. nov. {Com- melinaceae). Pertinet ad Sect. Heterocarpi.

Herba annua, debilis, prostrata, glabrescens exceptis vaginis, nodis radices edentibus. Internodia circa 7 cm longa. Folia lanceo- lata, acuta, multinervata, sessilia in vaginis laxis. Vaginae margine ciliatae.

Pedunculi in axillis superioribus, subpubescentes, tenues, bre- vissimi usque ad 1 cm attingentes. Spatha ovato--cordata, ad ultimum acuminata, complicata, subglabra, generatim circa 2 cm longa, 1^ cm lata, lobis basalibus rotundatis. Cyma intra spatham bifida, ramo uno tantum uni-floro, inferiore ad stipitem nudum reducto. Sepala membranacea, 3 mm longa, extimo ovato, subacuto, duobus interiori- bus suborbicularibus, obtusis. Petala caerulea, reniformia ; lamina 4 mm longa et lata, quorum lateralia distincte unguiculata, impar autem fere sine unguicula. Stamina perfecta 3, filamentis caeruleis, rectis, glabris, filiformibus ; anthera una alba, loculis marginibus flavis, infra divergentibus, duae aliae albidae, loculis marginibus nigris, sub- parallelis ; pollen flavum. Staminodia tria, staminibus aequilonga vel eis subbreviora ; filamenta gerentia 4 processus parvos clavatos flavos ordinatos in forma crucis, quorum duo sunt aliis longiores. Ovarium pallide viride. Stylus caeruleus, rectus, filiformis, glaber. Stigma minutum, trigonum, capitellatum.

Capsula trilocularis. Loculi duo antici 1-2 continentes semina, loculicide debiscentes. Semina libera in loculis, nigra, punctata, irregulariter rugosa, squamulis minimis parcissime sparsa. Hilum circulare in superficie curvata prope marginem positum, puberulum, coniculo brevissimo centrali munitum. Si duo adsunt semina in uno alterove loculo antico, facies contiguae sunt planae, alioquin rotun- datae ; facies centroversa linea elevata munita. Loculus posticus primum indehiscens ultimatim separata a parente debiscens, minor loculis anticis neque apicem capsulae attingens. Semen brunneum, ellipsoideum, laeve, facie una curvata, duabus autem planis angulum obtusissimum formantibus, minime puberulum.

Observavimus dehiscentiam per longum tempus. Post loculorum debiscentiam anticorum spatba separatur a parente, sed capsulae locus posticus remanet clausus. Carina dorsalis vix conspici potest et semen loculum implet. Capsula autem madefacta carina dorsalis apparet longitudinalis quae ultimatim dirumpitur et liberat semen.

Vicina est species haec Commelinac Forskalaei Vahl, a qua distinguitur seminum colore, sculptura, dimorpbismo, numeroque seminum in loculis anticis.

Lecta a C. McCann in collibus Igatpuri Ghats qui vocantur, in Provincia Bambayensi, altit. 600 m, mense Septemberi 1917 (Herb. S. X. C, no. 12786).